hotchpotch/miracl-hf-unified huggingface dataset:
వైద్యశాల
ఆసుపత్రి లేదా వైద్యశాల (Hospital) అనబడే ప్రదేశంలో వైద్యసహాయం అందించబడుతుంది. సాధారణంగా వ్యాధిగ్రస్తులు లేదా రోగులు ఇక్కడ చేర్చుకోబడి చికిత్స పొందుతారు. ప్రస్తుత కాలంలో ఆసుపత్రులు ప్రభుత్వం, ఇతర "నాన్ ప్రాఫిట్ సంస్థ"లు మరియు "ప్రాఫిట్ సంస్థ"ల ఆర్థిక సహాయంతో నడుపబడుతుంటాయి.
చరిత్రలో చూస్తే ఈ వైద్యశాలలు మత సంస్థల ద్వారాగాని దయామయ పెద్దమనుషుల సహకారంతోగాని స్థాపించబడునాయి. ప్రస్తుతము ఆసుపత్రుల్లో వివిధ రంగాల్లో నిపుణత కలిగిన వైద్యులు, శస్త్ర చికిత్సా నిపుణులు మరియు నర్సులు వారి వారి వృత్తి ధర్మాలను నిర్వర్తిస్తుంటూ ఉంటారు.
పూర్వపు సాంప్రదాయాలలో వైద్యశాలలు మతంతో ముడిపడి ఉండేవి. ఈజిప్టులో గుళ్ళలో వైద్యసహాయం అందించబడడం చరిత్రలో మొట్టమొదటిసారిగా జరిగినట్లు తెలుస్తుంది. గ్రీకు గుళ్ళలో వ్యాధులను నయం చేయగలిగే "Asclepius" దేవుడి గుళ్ళలో వ్యాధి గ్రస్తులను చేర్చుకొని ఆ దేవుడి వారికి కలలో కనిపించి సహాయం చేసే వరకు ఉంచేవారు. రోమన్లు కూడా ఆ దేవున్ని "Æsculapius" పేరుతో కొలిచేవారు. ఆ పేరుతో ఒక ద్వీపంలో రోమ్‌లోని టిబెర్ ప్రాంతంలో 291 BCలో గుడి కట్టించబడింది.
విశ్వవిద్యాలయం
విశ్వవిద్యాలయం (ఆంగ్లం: University) అనగా ఉన్నత విద్యాభ్యాసం మరియు పరిశోధనలు జరిపే విద్యాలయం. ఈ విశ్వవిద్యాలయాలు అన్ని రకాల డిగ్రీలను ఇస్తాయి. విశ్వవిద్యాలయంనే ఆంగ్ల పదమైన యూనివర్సిటీతో కూడా వ్యవహరిస్తుంటారు.
బొబ్బట్టు
బొబ్బట్లు తెలుగువారు పండగలలో చేసుకునే ఒక తీపి పిండివంట. పూజలలో కూడా అంటే వరలక్ష్మీ వ్రతం మెదలయిన పూజలలో కూడా చేసి అమ్మవారికి నైవేద్యంగా కూడా సమర్పిస్తారు. ఇవి చాలా రుచిగా ఉంటాయి.ఈ బొబ్బట్టునే కర్నూలు వైపు వారు, తక్కువ నూని వేసి, తీపి రొట్టెలలాగ చేస్తారు. ఈ కాలంలో ఆరోగ్యం గురించి ఎక్కువ ఆలోచిస్తూ, నెయ్యి నూనెలు వాడకం తగ్గిస్తున్నారు కనుక ఈ విధంగా చేయడం కూడా బాగుంటుంది. ఈ విధంగా చేసేటప్పుడు, వత్తడానికి పిండినే ఉపయేగిస్తారు. మామూలుగా చపాతీ వత్తినట్లే వత్తుతారు. ఇవి చాలా పెద్దవిగానూ వీలైనంత పల్చగానూ (సన్నగా) ఉంటాయి. నూని, నెయ్యి ఎక్కువగా ఉండవు కనుక, వీనిని పాలల్లో కూడా వేసుకుని తింటారు. వీనిని తెలుగువారే కాక ఈ విధంగా మహారాష్ట వారు కూడా చేస్తారు.
ఆస్ట్రేలియన్ సింగిల్స్ టెన్నిస్ చాంపియన్‌షిప్ పురుషుల విజేతల పట్టిక
ఈ పట్టికలో ఆస్ట్రేలియన్ ఓపెన్ టెన్నిస్ పురుషుల చాంపియన్‌షిప్ విజేతల వివరములు ఇవ్వబడ్డాయి.
కార్యాలయము
కార్యాలయము (Office) అనగా మన కార్యకలాపాల నిమిత్తం ఏర్పరచుకున్న స్థలము. వీటిలో ఒక గది నుండి పెద్ద పెద్ద భవనముల వరకు ఒకే సంస్థ కార్యాలయం క్రింద ఉపయోగించవచ్చును. ఒక కార్యాలయంలో ఒకరు లేదా ఎక్కువ మంది అధికారులు (Officers) మరియు పనివారు (Workers) ఉండవచ్చును. ఒక సంస్థకు చెందిన కార్యాలయాలు ఒక ఊరిలోని వివిధ ప్రదేశాలలో లేదా వేర్వేరు ఊరుల్లో ఉండవచ్చును. ఎక్కువగా కార్యాలయాలు గల సంస్థలకు అందులోని ఒకదాన్ని ప్రధాన కార్యాలయము (Head office) గా వ్యవహరిస్తారు.
కొంగపాడు
కొంగపాడు, ప్రకాశం జిల్లా, అద్దంకి మండలానికి చెందిన గ్రామము...
పూర్వం "కొంగసాని" అనే ఆమె మొదట గడ్డనెత్తడం వల్ల దీనికి కొంగపాడు అనే పేరు వచ్చింది. 
ఇది అద్దంకి పట్టణానికి 5 కిలోమీటర్ల దూరంలో ఉంది. 
ఈ గ్రామానికి ప్రక్కనే ఉన్న గుండ్లకమ్మ నది ద్వారా త్రాగునీటి సదుపాయము కల్పించబడింది. కానీ సాగుకు అవసరమైన నీరు మాత్రం అందుబాటులో లేదు. గ్రామస్థులు తమ స్వంత ఖర్చుతో బోర్లు వేయించినప్పటికీ ఉత్తీర్ణతా శాతం బాగా తక్కువ.
వరి. అపరాలు, కాయగూరలు
ఈ గ్రామ ప్రజల ప్రధాన వృత్తి వ్యవసాయము. సారవంతమైన నల్లరేగడి నేలల్లో అరుదుగా లభించే వర్జీనియా పొగాకు పండిచడంలో ఈ గ్రామము ప్రసిద్ధి చెందినది. పొగాకుతో పాటు శనగ, జూట్, నూగు, మినుము మొదలగు వాణిజ్య పంటలు కూడా పండిస్తారు.గ్రామములోని ఉద్యోగులు అందరూ కలిసి 2008 లో "కే - సేవ" అనే స్వచ్ఛంద సంస్థగా ఏర్పడి ప్రతి సంక్రాంతికీ ఆటల పోటీలు నిర్వహిస్తూ గ్రామములో సమైక్యతా భావమును పెంపొందించుటకు కృషి చేస్తున్నారు. దీనితో పాటుగా వీధిదీపాల నిర్వహణా ఖర్చు, నిరుపేద విద్యార్థులకు ధన సహాయము, ఉద్యోగార్ధులకు సలహాలు, సూచనలు, అందచేస్తూ గ్రామ అభివృద్ధికి తమ వంతు కృషి చేస్తున్నారు. 
[1] ఈనాడు ప్రకాశం; 2013,సెప్టెంబరు-4; 1వపేజీ.
భారత జాతీయ సైన్స్ కాంగ్రెస్ సంస్థ
భారత జాతీయ కాంగ్రెస్ సంస్థ (Indian Science Congress Association) భారతదేశానికి చెందిన శాస్త్రీయ సంస్థ. 1914లో కలకత్తా ప్రధానకేంద్రంగా ఏర్పడింది. దేశంలోని శాస్త్ర, విజ్ఞాన, సాంకేతిక రంగాల్లోని పరిశోధనలను ప్రోత్సహించాలనేది ఈ సంస్థ ఉద్దేశం. ఇది ప్రతియేటా జనవరి మొదటి వారంలో దేశం లోని ఏదేని ఒక పట్టణంలో సమావేశ మౌతుంది. మొదటి జాతీయ సైన్స్ సమావేశం 1914లో జరిగినప్పటి నుంచి ఇప్పటి వరకు 2008లో జరిగిన విశాఖపట్నం సమావేశంతో కలిపి 95 సమావేశాలు జరిగాయి. ఈ సమావేశం ఆంధ్ర ప్రదేశ్లో జరగడం ఇది 9 వ పర్యాయం.
20 వ శతాబ్దపు ప్రారంభంలో బ్రిటీష్ పాలన కాలంలో రసాయన శాస్త్రవేత్తలైన జె.ఎల్.సిమన్‌సన్ మరియు పి.ఎస్.మెక్‌మోహన్ అనే ఇద్దరు బ్రిటీషర్ల చొరవ ఫలితంగా భారత జాతీయ సైన్స్ కాంగ్రెస్ రూపుదిద్దుకొంది. "బ్రిటీష్ అసోసియేషన్ ఫర్ అడ్వాన్స్‌మెంట్ ఆఫ్ సైన్స్" తరహాలో భారతదేశంలోనూ ఒక సంస్థను ఏర్పాటు చేయాలనే సంకల్పం వారిరువురినీ పురికొల్పింది. వారి కృషి ఫలితంగా ఏర్పడిన సదస్సు ఏటా సమావేశాలను నిర్వహిస్తూ 95 వసంతాలను గడిపి శతకం దిశగా దూసుకుపోతోంది. 
ప్రతియేటా జనవరి 3న దేశంలోని ఏదో ఒక ప్రాంతంలోిది సమావేశం కావడం ఆనవాయితీగా కొనసాగుతున్నది. ఈ సమావేశాలను ప్రధానమంత్రి ప్రారంభిస్తాడు. దేశ విదేశాల నుంచి అనేక శాస్త్రవేత్తలు దీనిలో పాల్గొంటారు. ఈ సమావేశానికి ప్రముఖ వ్యక్తి లేదా శాస్త్రవేత్త అధ్యక్షత వహిస్తాడు. 1914లో జరిగిన తొలి సమావేశానికి కలకత్తా (నేటి కోల్కత) విశ్వవిద్యాలయం కులపతి అశుతోష్ ముఖర్జీ అధ్యక్షత వహించాడు. 1976లో వాల్తేర్లో జరిగిన సమావేశానికి ప్రముఖ వ్యవసాయ శాస్త్రవేత్త ఎం.ఎస్.స్వామినాథన్ అధ్యక్షత వహించాడు. తొలి ప్రధాని జవహర్ లాల్ నెహ్రూ 1947లో అధ్యక్షత వహించాడు. మోక్షగుండం విశ్వేశ్వరయ్య, శాంతి స్వరూప్ భట్నాగర్, మహలనోబిస్, కస్తూరీ రంగన్]], ఎం.జి.కె.మీనన్, పి.సి.రాయ్ మొదలగు ప్రముఖులు కూడా అధ్యక్షత వహించినవారే. 1973లో ఈ సమావేశపు వజ్రోత్సవ సమావేశాలు, 1988లో ప్లాటినం జూబ్లీ సమావేశాలు జరిగాయి. స్వాతంత్ర్యం తరువాత విదేశీ శాస్త్రవేత్తల భాగస్వామ్యం పెరిగింది. అమెరికా, ఫ్రాన్స్, బ్రిటన్ మొదలగు దేశాల శాస్త్ర సంస్థలు ఈ సమావేశాలకు ప్రతినిధులను, శాస్త్రవేత్తలను పంపుచున్నాయి.
95 సంవత్సరాల సైన్స్ కాంగ్రెస్ చరిత్రలో 9 పర్యాయాలు ఆంధ్రప్రదేశ్లో నిర్వహింపబడ్డాయి. తొలి సారిగా 1937లో హైదరాబాదులో నిర్వహింపగా, స్వాతంత్ర్యానంతరం 1954, 1967లలో మళ్ళీ హైదరాబాదే వేదిక అయింది. 1976లో విశాఖపట్నంలోనూ, 1979లో హైదరాబాదులో, 1983లో తిరుపతిలో నిర్వహించగా, 1998, 2006 మళ్ళీ హైదరాబాదులో జరిగింది. 2008లో విశాఖపట్నంలోని ఆంధ్ర విశ్వవిద్యాలయం వేదిక అయింది. మొత్తంపై ఆంధ్రప్రదేశ్‌లో మూడు పట్టణాలలో మాత్రమే సైన్స్ కాంగ్రెస్ సదస్సులు జరిగాయి. హైదరాబాదులో అత్యధికంగా 6 సార్లు సమావేశాలు జరగగా, విశాఖపట్నంలో 2 సార్లు, తిరుపతిలో ఒక సారి జరిగింది.
గస్ లోగీ
గస్ లోగీ (Augustine Lawrence Logie) వెస్ట్‌ఇండీస్కు చెందిన మాజీ క్రికెట్ క్రీడాకారుడు మరియు క్రికెట్ శిక్షకుడు. ఇతడు 1960, సెప్టెంబర్ 26న జన్మించాడు. వెస్టీండీస్ తరఫున 52 టెస్ట్ మ్యాచ్‌లు ఆడి 35.79 సగటుతో 2470 పరుగులు సాధించాడు. అందులో 2 సెంచరీలు, 16 అర్థ సెంచరీలు ఉన్నాయి. టెస్ట్ మ్యాచ్‌లో అతని అత్యధిక స్కోరు 130 పరుగులు. వన్డేలలో 158 మ్యాచ్‌లు ఆడి 28.95 సగటుతో 2809 పరుగులు సాధించాడు. అందులో ఒక సెంచరీ, 14 అర్థ సెంచరీలు ఉన్నాయి. వన్డేలలో అతని అత్యధిక స్కోరు 109 నాటౌట్ . మూడు సార్లు 1983, 1987 మరియు 1992 లలో ప్రపంచ కప్‌ క్రికెట్‌లో ప్రాతినిధ్యం వహించాడు.
ఆండీ రాబర్ట్స్
1951, జనవరి 29 న జన్మించిన ఆండీ రాబర్ట్స్ (Anderson Montgomery Everton 'Andy' Roberts) వెస్ట్‌ఇండీస్ కు చెందిన మాజీ క్రికెట్ క్రీడాకారుడు. ఫాస్ట్ బౌలర్ అయిన ఇతడు ఒకే టెస్ట్ ఇన్నింగ్సులో 7 వికెట్లను రెండు సార్లు సాధించాడు. 970 దశకం రెండో భాగం నుంచి 1980 దశకం తొలి భాగం వరకు వెస్ట్‌ఇండీస్ కు ప్రాతినిధ్యం వహించిన ప్రముఖ చతుర్దయంలో ఇతడు ఒకడు. మిగితా ముగ్గురు మైకెల్ హోల్డింగ్, జోయెల్ గార్నర్ మరియు కొలిన్ క్రాఫ్ట్. వెస్ట్‌ఇండీస్ విజయం సాధించిన 1975 మరియు 1979 ప్రపంచ కప్ క్రికెట్‌కు ఇతడు ప్రాతినిధ్యం వహించాడు. ఫైనల్లో భారత్ చేతిలో భంగపడిన 1983 ప్రపంచ కప్‌లో కూడ ఆడినాడు.
రాబర్ట్స్ 47 టెస్టులు ఆడి 202 వికెట్లు సాధించాడు. ఒకే ఇన్నింగ్సులో 5 వికెట్లను 11 సార్లు, ఒకే టెస్టులో 10 వికెట్లను 2 సార్లు సాధించాడు. టెస్టులలో అతని అత్యుత్తమ బౌలింగ్ విశ్లేషణ 54 పరుగులకు 7 వికెట్లు. వన్డేలలో 56 మ్యాచ్‌లు ఆడి 87 వికెట్లు పడగొట్టినాడు. వన్డేలలో అతని అత్యుత్తమ బౌలింగ్ విశ్లేషణ 22 పరుగులకు 5 వికెట్లు.
జెఫ్ డుజాన్
జెఫ్ డుజాన్ (Peter Jeffrey ("Jeff") Leroy Dujon) వెస్ట్‌ఇండీస్కు చెందిన మాజీ క్రికెట్ క్రీడాకారుడు. ఇతడు 1956, మే 28న జన్మిచాడు. 1980 దశాబ్దంలో వెస్ట్‌ఇండీస్ జట్టుకు వికెట్ కీపర్‌గా ప్రాతినిధ్యం వహించాడు. డుజాన్ 1974లో ఫస్ట్ క్లాస్ క్రికెట్ ఆడటం ప్రారంభించి 19 సంవత్సరాలలో 200 పైగా మ్యాచ్‌లు ఆడినాడు. ఫస్ట్ క్లాస్ క్రికెట్‌లో 10 వేలకు పౌగా పరుగులు కూడా సాధించాడు. డుజాన్ 1989లో విజ్డెన్ క్రికెటర్ ఆఫ్ ది ఇయర్ గా గుర్తింపు పొందిన ఐదుగురిలో ఒకడు. 1992లో రిటైర్‌మెంట్ తరువాత వెస్ట్‌ఇండీస్ జాతీయ జట్టుకు కోచ్‌గా బాధ్యతలు చేపట్టినాడు.
మధ్యాహ్న భోజన పథకము
పాఠశాలలలో విద్యార్థులకు ఉచితంగా మధ్యాహ్నం పూట భోజన సదుపాయం కలిపించే ప్రభుత్వ విధానాన్ని మధ్యాహ్న భోజన పథకము ("Mid Day Meal Program") అంటారు. పేద బాల బాలికలు పేదరికం కారణంగా పాఠశాలకు వెళ్ళడం మానివేయకూడదనే ఉద్దేశంతో, అన్ని రాష్ట్రాలు, కేంద్ర పాలిత ప్రాంతాల్లో అమలు చేస్తున్న కేంద్ర ప్రభుత్వ పథకం ఇది. ఇందులో అన్ని పని దినాలలో విద్యార్థినీ విద్యార్థులకు ఉచితంగా భోజనం పెడతారు. బాలబాలికల్ని ఆకలి బాధ నుంచి దూరం చేయడం, పాఠశాలలో చేరేవారి సంఖ్యను, హాజరు అయ్యేవారి సంఖ్యను పెంచడం, పిల్లల్లో సామాజిక సమ భావన పెంపొందించడం, పౌష్టికాహార లోపాన్ని తగ్గించడం, ఈ పథకం యొక్క ముఖ్య లక్ష్యాలు. గుజరాత్, మరియు తమిళనాడు రాష్ట్రాలలో ఇది ఎప్పటినుంచో అమలులో ఉంది. నవంబర్ 28, 2001 సంవత్సరంలో సుప్రీం కోర్టు ధర్మాసనం మార్గనిర్దేశం నేపథ్యంలో ఈ పథకం ఇతర రాష్ట్రాలకు కూడా విస్తరించింది. తమిళనాడులోని పాఠశాలల అభివృద్ధి ఈ పథకం యొక్క విజయానికి చక్కని తార్కాణం.
1923 లోనే మద్రాసు ప్రెసిడెన్సీ, మద్రాసు సిటీ కార్పొరేషన్ పాఠాశాలల్లో చదివే పిల్లలకి భోజనం పెట్టేది. 1960లో కామరాజ్ నాడార్ ప్రభుత్వం దీనిని విస్తృతంగా అమలు పరిచింది. 1982 లో ఎం జి రామచంద్రన్ ప్రభుత్వం ఈ పథకాన్ని అన్ని ప్రభుత్వ ప్రాథమిక పాఠశాలలకు విస్తరింపచేసింది. తరువాత తమిళనాడు ప్రభుత్వం, పదవ తరగతి చదివే పిల్లలందరికీ ఈ పథకాన్ని వర్తింపజేసింది. తమిళనాడులో అమలవుతున్న ఈ పథకం దేశంలోని ఇతర రాష్ట్రాలకు ఆదర్శమైంది.
కామరాజ్ నాడార్కు ఈ పథకం యొక్క ఆలోచన ఎలా వచ్చిందన్న విషయం పై ఆసక్తి కరమైన కథనం ఉంది. తమిళనాడులోని తిరునల్వేలి జిల్లాలో గల ఒక చరన్మహదేవి అనే కుగ్రామంలో ఆలోచనకు బీజం పడింది. ఈయన చాలా సాధారణ జీవితం గడిపేవాడు. ఎక్కడికి ప్రయాణించాలన్నా పైన ఎర్ర లైటు కూడాలేని ఒక కారులో ప్రయాణం చేసేవాడు. కాన్వాయ్ లకు పెద్దగా అలవాటు పడలేదు. అలాంటి ఒక ప్రయాణంలో చరన్మహదేవి గ్రామం దగ్గర రైల్వే గేటు వద్ద ఆగి కారు దిగి ఎదురు చూస్తుండగా ఆయనకు ఆవులు, మరియు మేకలు కాసుకొనే కొద్ది మంది బాలలు కనిపించారు. ఒక అబ్బాయిని పిలిచి "బాబూ! నీవు బడికి వెళ్ళకుండా ఇక్కడ ఆవులతో ఏమి చేస్తున్నావు?" అని అడిగాడు. అప్పుడా బాలుడు "నేను బడికి వెళితే నాకు తిండి ఎవరు పెడతారు? నా ఆకలి తీరితేనే కదా నేను చదువుకొనేది?" అని గడుసుగా సమాధానమిచ్చాడు. ఈ సంఘటనే ఆయన మధ్యాహ్న భోజన పథకాన్ని ప్రారంభించడానికి ప్రేరేపించింది.
తరువాత ఇతర రాష్ట్రాలలో కూడా అమలులోకి వచ్చింది. గుజరాత్లో 1980లో, కేరళలో 1995 లో, ప్రారంభించబడింది. ఇంకా మధ్యప్రదేశ్, ఒడిషా ల్లో కూడా ప్రారంభించబడింది. 2001 నవంబర్ 28 న సుప్రీం కోర్టు, అన్ని ప్రభుత్వప్రాథమిక పాఠశాలల్లోనూ ఈ పథకాన్ని కచ్చితంగా అమలుపరచాలని తీర్పు చెప్పింది. మొదట్లో కొన్ని రాష్ట్రాలు దీన్ని వ్యతిరేకించినా 2005 నాటికి ఇది అన్ని రాష్ట్రాలలో ఆరంభమైంది.
ప్రస్తుతం మొత్తం 29 రాష్ట్రాలు, 7 కేంద్ర పాలిత ప్రాంతాల్లోనూ ఈ పధకాన్ని అమలు చేస్తున్నారు. ప్రస్తుతం ఈ పథకం కింద 12.12 లక్షల పాఠశాలల్లో, 10.68 కోట్ల మంది బడి పిల్లలకు వండిన ఆహారం అందుతోంది.
2014-2015 సంవత్సరం బడ్జెట్‌లో ఈ నిమిత్తం 13215 కోట్ల రూపాయలు కేటాయించారు.
దుగ్గన్నగారిపల్లె
దుగ్గన్నగారిపల్లె, వైఎస్ఆర్ జిల్లా, వేముల మండలానికి చెందిన గ్రామము. 
ఈ గ్రామం జనాభా వెయ్యి పైచిలుకు ఉంటుంది. మా గ్రామము పులివెందులకు 20 కి.మి దూరము. మా గ్రామ జనాభా సుమారు 1500.
దుబాయ్
యునైటెడ్ అరబ్ ఎమిరేట్స్ (UAE) దేశంలోని ఏడు ఎమిరేట్స్ లలో దుబాయ్ (ఆంగ్లము - Dubai, అరబిక్ - دبيّ ), ఒకటి. మిగిలినవి అబుధాభి, షార్జా, అలైన్, రాస్ అల్ ఖైమా, పుజైరా, ఉమ్మ్ అల్ క్వయిన్ మొదలయినవి. దుబాయ్ సిటీగా పిలిచే ఇది ఆ దేశంలోని ప్రధాన అభివృద్ధి కలిగిన పట్టణము. దుబాయ్ భారతీయులకు అందునా ఆంధ్రులకు చిరపరచితమైన పట్టణము. ఇక్కడ అత్యదికంగా వలస ఆంధ్రులు కలరు. దుబాయ్ గురించిన ఏదో ఒక వార్త తెలుగు పత్రికలలో, చానెళ్లలో ప్రతిరోజూ కనిపిస్తుంటుంది.
డిసెంబరు 2 1971 న అబుధాబి మరియు మిగిలిన ఐదు ఎమిరేట్స్ దుబాయితో కలసి యునైటెడ్ ఎమిరేట్స్ అనే సమూహ దేశంగా ఏర్పడ్డాయి. 
దుబాయ్ పర్సియన్ గల్ఫ్ సముద్రతీరము వెంబడి ఉంది. ఈ పట్టణము సముద్రమునకు దాదాపు సమానమైన ఎత్తుకలిగి ఉంది. దుబాయ్ యొక్క సరిహద్దులు దక్షణాన అబుదాభి, ఉత్తర తూర్పుగా షార్జా, దక్షణౌత్తరంగా ఒమన్, పశ్చిమాన అజమాన్, తూర్పుగా రస్ అల్ ఖైమా, దుబాయ్ పట్టణాన్ని కొంత చుట్టినట్టుగా హత్తా పర్వతశ్రేణి.
2006 జనాభా లెక్కలననుసరించి దుబాయ్ యొక్క జనాభా 1,422,000. పురుషులు, 1,070,000. స్త్రీలు 349,000. దుబాయ్ యొక్క అధిక జనాభా ఆసియా వారు ( దాదాపు 85%. ఇందులో భారతీయులు 51%, పాకిస్తానీయులు 16%, బంగాలీలు 9%, పిలిప్పీనీయులు 3% ). మొత్తం ఎమిరేట్స్ యొక్క జనాభాలో 71% ఆసియా వారే ఉన్నారు).
దుబాయ్ పట్టణంలో ప్రధాన భాష అరబిక్. అరబిక్ కాకుండా పర్షియన్, మళయాళం, ఆంగ్లం, హిందీ, తెలుగు, ఉర్దూ, బెంగాలీ అధికంగా మాట్లాడుతారు.
దుబాయ్ ప్రసిద్ధ టూరిస్ట్ స్పాట్. ఇక్కడ ఉన్న జబెల్ అలి పోర్ట్ 1970లో నిర్మింపబడింది. ఇది ప్రపంచంలోనే మనుషులతో నిర్మింపబడిన అతిపెద్ద పోర్ట్. దుబాయ్ మీడియా, కంప్యూటర్, సమాచార రంగాలలో కూడా అభివృద్ధి కలిగిన నగరం. టెకమ్ అని పిలువబడే ( Dubai Technology, Electronic Commerce and Media Free Zone Authority) లో భాగంగా ఇక్కడ కల దుబాయ్ ఇంటర్నెట్ సిటీ (), దుబాయ్ మీడియా సిటీ (), నాలెడ్జ్ విలేజ్ (, దుబాయ్ ఇంటర్ నేషనల్ ఫైనాన్స్ సెంటర్ ( (DIFC) మొదలగునవి ఉన్నాయి. ఇంటర్ నెట్ సిటీలో ప్రముఖ సంస్థలైన ఇ యమ్ సి కార్పోరేషన్ (), ఒరాకిల్ కార్పొరేషన్ (), మైక్రోసాప్ట్ కార్పొరేషన్ ([:en:[Microsoft|Microsoft]]), ఐ బి యమ్ (), వంటివి ఉన్నాయి. మీడియా సిటీలో ప్రముఖ సంస్థలైన ఎమ్ బి ఎమ్ (), సి ఎన్ ఎన్ (), రైటర్స్ (), మరియు అసోసియేటెడ్ ప్రెస్ () వంటివి ఉన్నాయి.
దుబాయ్ యొక్క ప్రధాన రవాణాలు విమానం, బస్సు. ఇక్కడ రైలు సౌకర్యం ఇంతవరకూ అంటే 2007 వరకూ లేదు. నిర్మాణములో ఉన్న ట్రాక్ 2008 సంవత్సరంలో మొదలవుతుంది.
దుబాయ్ నగరానికి ప్రధాన రహదారి షేఖ్ జాయద్ రోడ్. ఇది మొత్తం ఆరు+ఆరు పన్నెండు లైనుల రోడ్. ఈ రహదారిపై వాహనాలకు సిటీలోపల 120, సిటీ బయట 140 కిలోమీటర్ల వేగం వరకూ పరిమితి ఉంది. ఈ రహదారికి కంప్యూటరు అనుసంధానము కలిగిన టాల్ గేట్స్ (వీటిని సాలిక్ ( అని పిలుస్తారు) రెండు చోట్ల ఉన్నాయి. డబ్బు చెల్లించే పద్ధతిలో కాక వాహనము ముందు భాగమున ఒక ట్యాగ్ అతికించి ఉంచుతారు, వారికి ఒక అకౌంటు ఉంటుంది, అందులోనుండి వాహనం టోల్ గేట్ నుండి ప్రయాణించినపుడు డబ్బు మినహాయింపబడుతుంటుంది . ఎంత వేగంలో వెళ్ళే వాహనాన్నయినా టోల్ గేట్ దగ్గర కల స్కానర్ కెమెరాలు ట్యాగులను స్కాన్ చేస్తాయి.
గ్లాస్గో
గ్లాస్గో (Glasgow ) స్కాట్లాండ్‌లో అతిపెద్ద నగరం మరియు జనాభా ప్రకారం యునైటెడ్ కింగ్‌డమ్‌లో మూడవ అతిపెద్ద నగరం. క్లైడ్ నది ఒడ్డున ఉన్న ఈ నగరానికి సంబంధించిన వ్యక్తిని "గ్లాస్వీజియన్" అని అంటారు. పారిశ్రామిక విప్లవంతో ఈ నగరం ఇంజనీరింగ్ మరియు ఓడల నిర్మాణానికి ప్రఖ్యాతి గాంచినది.
గ్లాస్గో వాతావరణం మిగతా స్కాట్లాండ్‌లోని ప్ర్రాంతాలతో పోల్చుకుంటే చాలా విరుద్ధంగా ఉంటుంది.
అన్నా చక్వతడ్జే
1987, మార్చి 5న జన్మించిన అన్నా చక్వతడ్జే (Anna Djambulovna Chakvetadze) రష్యా దేశానికి చెందిన ప్రముఖ టెన్నిస్ క్రీడాకారిణి. ఈమె 2007, సెప్టెంబర్ 10న మహిళా టెన్నిస్ సింగిల్స్ ర్యాంకింగ్స్‌లో 5 వ స్థానం పొందింది. 2007 ఆస్ట్రేలియన్ ఓపెన్ టెనిస్‌లో 12 వ సీడెడ్ క్రీడాకారిణిగా బరిలోకి దిగి క్వార్ట్ర్ ఫైనల్స్‌లోకి ప్రవేశించింది. అక్కడ మరియ షరపోవా చేతిలో ఓడిపోయింది. 2007 ఫ్రెంచ్ ఓపెన్‌లోనూ క్వార్టర్ ఫైనల్స్‌కు చేరింది. అమెరికన్ ఓపెన్ టెన్నిస్‌లో సమీ ఫైనల్స్ వరకు దూసుకెళ్ళింది.
చక్వతడ్జే ఇంతవరకు గ్రాండ్‌స్లామ్ విజయాలు సాధించకున్ననూ ఆమె ఖాతాలో 6 WTA టైటిళ్ళు ఉన్నాయి.
ఆదిలాబాదు లోకసభ నియోజకవర్గం
తెలంగాణ  లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. నూతనంగా చేసిన పునర్విభజన ప్రకారం ఇది ఎస్టీలకు రిజర్వ్ చేయబడింది.
2009 ఎన్నికలలో తెలుగుదేశం పార్టీ తరఫున రమేష్ రాథోడ్, ప్రజారాజ్యం పార్టీ తరఫున ఎం.నాగారావు కాంగ్రెస్ పార్టీ తరఫున కొట్నాక రమేశ్ భారతీయ జనతా పార్టీ టికెట్ తుకారాం పోటీ చేశారు. తెలుగుదేశం పార్టీ అభ్యర్థి రమేష్ రాథోడ్ తన సమీప ప్రత్యర్థి కాంగ్రెస్ పార్టీ అభ్యర్థిపై 1,15,087 ఓట్ల ఆధిక్యతతో విజయం సాధించాడు.
పెద్దపల్లి లోకసభ నియోజకవర్గం
తెలంగాణ లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. నూతనంగా చేసిన పునర్విభజన ప్రకారం ఇది ఎస్సీలకు రిజర్వ్ చేయబడింది.
2009 ఎన్నికలలో మహాకూటమి తరఫున తెలంగాణ రాష్ట్ర సమితికి చెందిన గోమాస శ్రీనివాస్ పోటీ చేయగా కాంగ్రెస్ పార్టీ తరఫున జి.వివేకానంద్ ప్రజారాజ్యం పార్టీ టికెట్ పై ఆరేపల్లి డేవిడ్ రాజ్ తెలంగాణ రాష్ట్ర సమితి తరఫున జి.శ్రీనివాస్ పోటీచేశారు. కాంగ్రెస్ పార్టీ అభ్యర్థి జి.వివేకానంద్ తన సమీప ప్రత్యర్థి, తెరాస అభ్యర్థి జి.శ్రీనివాస్ పై 49,017 ఓట్ల మెజారిటీతో విజయం సాధించాడు.
కరీంనగర్ లోకసభ నియోజకవర్గం
తెలంగాణ లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. బద్దం ఎల్లారెడ్డి, ఎం.సత్యనారాయణ, జువ్వాది చొక్కారావు, సి.హెచ్.విద్యాసాగర్ రావు. కె.చంద్రశేఖర్ రావు లాంటి ప్రముఖులు ఈ నియోజకవర్గం నుంచి గెలుపొందారు.
1971 లోకసభ ఎన్నికలలో తెలంగాణ ప్రజాసమితి తరఫున పోటీచేసిన ఎం.సత్యనారాయణ తన సమీప ప్రత్యర్థి కాంగ్రెస్ పార్టీ అభ్యర్థి వి.జగపతిరావు పై విజయం సాధించాడు. సత్యనారాయణరావుకు 47.2% ఓట్లు రాగా, జగపతిరావుకు 43.2% ఓట్లు లభించాయి.
2004 లో జరిగిన 14వ లోక్‌సభ ఎన్నికలలో కాంగ్రెస్ పార్టీ తెలంగాణ రాష్ట్ర సమితితోనూ, తెలుగుదేశం పార్టీ భారతీయ జనతా పార్టీతోనూ పొత్తు కుదుర్చుకున్నందున తెరాస తరఫున ఆ పార్టీ అధ్యక్షుడు కె.చంద్రశేఖరరావు, భారతీయ జనతా పార్టీ తరఫున సి.హెచ్.విద్యాసాగర్ రావులు పోటీపడ్డారు. హోరాహోరీగా జరిగిన పోరులో కె.చంద్రశేఖరరావు 1,31,168 ఓట్ల మెజారిటీతో గెలిచాడు. ఇంతకు క్రితం రెండు సార్లు విజయం సాధించిన విద్యాసాగర్ రావుకు రెండో స్థానం లభించింది.
లోక్‌సభ సభ్యుడిగా ఉన్న కె.చంద్రశేఖర్రావు రాజీనామా చేయడంతో 2006లో ఉపఎన్నిక అనివార్యమైంది. 2004లో కాంగ్రెస్ పార్టీ మద్దతు పొందిన కెసిఆర్ ఈ సారి కాంగ్రెస్ పార్టీని ఎదుర్కోవాల్సి వచ్చింది. అయిననూ తెలంగాణా భావన అధికంగా ఉండుటచే సునాయాసంగా అత్యధిక మెజారిటీతో విజయం సాధించాడు. సమీప ప్రత్యర్థి కామ్గ్రెస్ పార్టీకి చెందిన టి.జీవన్ రెడ్డిపై రెండులక్షలకుపైగా మెజారిటీపొంది లక్ష్యం నెరవేర్చుకున్నాడు.
తెలంగాణా రాష్ట్ర సమితి సభ్యుల మూకుమ్మడి రాజీనామాల వలన జరిగిన ఆంధ్రప్రదేశ్‌లో జరిగిన 4 లోక్‌సభ, 18 శాసనసభ స్థానాలలో (రెండు శాసన సభ స్థానాలలో సభ్యుల మరణాల వల్ల జరిగాయి) 2008లో ఉపఎన్నికలు జరిగాయి. ఈ లోక్‌సభ నియోజకవర్గం నుంచి వరుసగా మూడో పర్యాయం తెరాస అధ్యక్షుడు కె.చంద్రశేఖరరావు ఎన్నికల రంగంలోకి దిగాడు. తెరాసతో పాటు కాంగ్రెస్ పార్టీ, తెలుగుదేశం పార్టీలు కూడా ఈ స్థానంకై ఇంతకు క్రితం పోటీచేసిన అభ్యర్థులను నిలబెట్టాయి. భారతీయ జనతా పార్టీ మాత్రం ఈపోటీలకు దూరంగా ఉండటమే కాకుండా ఎవరికీ అధికారికంగా మద్దతు ప్రకటించలేదు. తెరాస క్రితం సారి సాధించిన భారీ మెజారిటీతో మరియు తెలంగాణా అంశంతో ఉత్సాహంగా బరిలోకి దిగగా, కాంగ్రెస్ మరియు తెలుగుదేశంలు కూడా ఈ స్థానం చేజిక్కించుకొనుటకు చాలా ప్రయత్నించాయి. ఏడాది లోపలే సాధారణ ఎన్నికలు ఉండటంతో ఈ ఎన్నికలను ప్రాధాన్యత ఏర్పడింది. హోరాహోరీగా జరిగిన పోరులో చివరికి తెరాస అధ్యక్షుడు కె.చంద్రశేఖరరావు విజయం సాధించిననూ ఆధిక్యం మాత్రం బాగా తగ్గిపోయింది. కేవలం 15,765 ఓట్ల తేడాతో చంద్రశేఖరరావు సమీప సమీప ప్రత్యర్థి కాంగ్రెస్ పార్టీ అభ్యర్థి అయిన టి.జీవన్ రెడ్డిపై గెలిచాడు.
2009 ఎన్నికలలో కాంగ్రెస్ పార్టీ తరఫున పొన్నం ప్రభాకర్, ప్రజారాజ్యం పార్టీ తరఫున వెలిచాల రాజేందర్ మహాకూటమి తరఫున పొత్తులో భాగంగా తెలంగాణ రాష్ట్ర సమితి పార్టీకి చెందిన బి.వినోద్ కుమార్ పోటీచేశారు. తొలుత కె.చంద్రశేఖరరావు కుమారుడు కె.తారక రామారావును ఇక్కడి నుండి పోటీ చేయించాలనుకున్ననూ చివరి దశలో సిరిసిల్ల అసెంబ్లీ టికెట్టు ఇచ్చారు. కాంగ్రెస్ పార్టీ అభ్యర్థి పొన్నం ప్రభాకర్ తన సమీప ప్రత్యర్థి తెలంగాణ రాష్ట్ర సమితి పార్టీకి చెందిన బి.వినోద్ కుమార్ పై 50243 ఓట్ల మెజారిటీతో విజయం సాధించాడు.
నిజామాబాదు లోకసభ నియోజకవర్గం
తెలంగాణ లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. నియోజకవర్గాల పునర్వ్యవస్థీకరణ ఫలితంగా ఈ నియోజకవర్గ స్వరూపం అధికంగా మారిపోయింది. నిజామాబాదు జిల్లాలో మొత్తం 9 శాసనసభ నియోజకవర్గములు ఉండగా 4 శాసనసభ నియోజకవర్గములు కొత్తగా ఏర్పడిన జహీరాబాదు లోక్‌సభ నియోజకవర్గంలోకి వెళ్ళగా కరీంనగర్ జిల్లాకు చెందిన 2 శాసనసభ నియోజకవర్గములు కోరుట్ల మరియు జగిత్యాల శాసనసభ నియోజకవర్గములు ఈ నియోజకవర్గంలో భాగమైనాయి. ఒక్క శాసనసభ నియోజకవర్గము కూడా రిజర్వుడు కిందికి రాకపోవడం ఈ లోక్‌సభ నియోజకవర్గం యొక ప్రత్యేకత.
2009 ఎన్నికలలో మహాకూటమి తరఫున పొత్తులో భాగంగా తెలంగాణ రాష్ట్ర సమితి పార్టీకి చెందిన బి.గణేష్ గుప్తా పోటీ చేస్తున్నాడు. భారతీయ జనతా పార్టీ తరఫున సి.జంగయ్య పోటీలో ఉన్నాడు. కాంగ్రెస్ పార్టీ తరఫున మధు యాస్కీకి టికెట్ లభించింది. ప్రజారాజ్యం పార్టీ తరఫున పుంజుల విజయ్‌కుమార్ పోటీపడుతున్నాడు.
జహీరాబాదు లోకసభ నియోజకవర్గం
తెలంగాణ లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి. 2007లో చేయబడిన నియోజకవర్గాల పునర్వ్యవస్థీకరణ ఫలితంగా ఈ నియోజకవర్గం కొత్తగా ఏర్పడింది. ఇదివరకు నిజామాబాదు లోక్‌సభ నియోజకవర్గంలో ఉన్న 4 శాసనసభా నియోజకవర్గములు ఈ నియోజకవర్గంలో కలిపారు. మెదక్ లోక్‌సభ నియోజకవర్గంలో ఉన్న కామారెడ్డి మరియు ఎల్లారెడ్డి శాసనసభా నియోజకవర్గములు కూడా ఈ నియోజకవర్గంలో భాగమయ్యాయి. సిద్ధిపేట లోక్‌సభ నియోజకవర్గ స్థానే ఏర్పాటు చేసిన ఈ నియోజకవర్గంలో మెదక్ జిల్లాకు చెందిన 3 శాసనసభా నియోజకవర్గములు (జహీరాబాదు, ఆందోల్, నారాయణ్‌ఖేడ్) ఉండగా నిజామాబాదు జిల్లాకు చెందిన కామారెడ్డి, ఎల్లారెడ్డి, బాన్సువాడ, జుక్కల్ లతో కలిపి మొత్తం 7 శాసనసభా నియోజకవర్గములు ఉన్నాయి.
2009 ఎన్నికలలో ప్రజారాజ్యం పార్టీ తరఫున శివకుమార్ లింగాయత్ పోటీ చేసారు. పొత్తులో భాగంగా మహాకూటమి తరఫున తెలంగాణ రాష్ట్ర సమితికి చెందిన సయ్యద్ యూసఫ్ అలీ పోటీలో ఉన్నాడు. కాంగ్రెస్ పార్టీ టికెట్ సురేశ్ షెట్కార్‌కు లభించింది. సురేశ్ సమీప తె.రా.స పార్టీ పత్యర్థి అయిన యూసుఫ్ ఆలీ పై విజయం సాధించాడు.
మెదక్ లోకసభ నియోజకవర్గం
తెలంగాణ  లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. 2007లో చేయబడిన నియోజకవర్గాల పునర్వ్యవస్థీకరణ ఫలితంగా ఈ నియోజకవర్గంలో గతంలో సిద్ధిపేట లోక్‌సభ నియోజకవర్గంలో ఉన్న శాసనసభ నియోజకవర్గములు అధికంగా కలిశాయి. గతంలో మహామహులు పోటీచేసిన ఘనతను ఈ నియోజకవర్గం కలిగిఉంది. మాజీ ప్రధానమంత్రి ఇందిరా గాంధీతో పాటు మల్లికార్జున్, బాగారెడ్డి వంటి ఉద్ధండులు ఇక్కడి నుంచి గెలుపొందినారు.
2009 ఎన్నికలలో కాంగ్రెస్ పార్టీ తరఫున నరేంద్రనాథ్ పోటీ చేసారు. భారతీయ జనతా పార్టీ నుండి పటోళ్ళ నిరూప్ రెడ్డి పోటీ చేశారు. .తెలంగాణా రాష్ట్ర సమితి తరపున విజయశాంతి పోటీ చేసారు.
మల్కాజ్‌గిరి లోకసభ నియోజకవర్గం
తెలంగాణ లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గంలు ఉన్నాయి.
2009 ఎన్నికలలో భారతీయ జనతా పార్టీ తరఫున ఇంద్రసేనారెడ్డి పోటీ చేస్తున్నాడు. ప్రజారాజ్యం పార్టీ తరఫున మాజీ మంత్రి నవతెలంగాణ పార్టీ స్థాపించి ప్రజారాజ్యంలో విలీనం చేసిన ప్రముఖ నాయకుడు తూళ్ళ దేవేందర్ గౌడ్ పోటీలో ఉన్నాడు. కాంగ్రెస్ పార్టీ టికెట్ సర్వే సత్యనారాయణకు లభించింది.
సికింద్రాబాదు లోకసభ నియోజకవర్గం
తెలంగాణ  లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి.
2009 ఎన్నికలలో భారతీయ జనతా పార్టీ తరఫున బండారు దత్తాత్రేయ పోటీ చేస్తున్నాడు. మహాకూటమి తరఫున తెలంగాణ రాష్ట్ర సమితి పార్టీకి చెందిన సామాల వెంకట్ రెడ్డి పోటీలో ఉన్నాడు. కాంగ్రెస్ పార్టీ మళ్ళీ తన అభ్యర్థిగా 2004లో విజయం సాధించిన అంజన్ కుమార్ యాదవ్‌ను నిలబెట్టింది. ప్రజారాజ్యం తరఫున దాసోజు శ్రవణ్ కుమార్ పోటీపడుతున్నాడు.
హైదరాబాదు లోక్‌సభ నియోజకవర్గం
తెలంగాణ  లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శసనసభా నియోజకవర్గములు ఉన్నాయి.2009 ఎన్నికలలో ప్రజారాజ్యం పార్టీ తరఫున ఫాతిమా బేగం పోటీలో ఉంది. కాంగ్రెస్ పార్టీ తరఫున లక్ష్మణ్ గౌడ్ పోటీ చేస్తున్నాడు.
చేవెళ్ళ లోకసభ నియోజకవర్గం
తెలంగాణ  లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. కొత్తగా చేపట్టిన నియోజకవర్గాల పునర్వ్యవస్థీకరణ వల్ల ఈ లోక్‌సభ నియోజకవర్గం నూతనంగా ఏర్పడింది. ఇంతకు పూర్వం ఇది హైదరాబాదు లోకసభ నియోజకవర్గంలో భాగంగా ఉండేది.
2009 ఎన్నికలలో భారతీయ జనతా పార్టీ తరఫున బద్దం బాల్‌రెడ్డి పోటీ చేస్తున్నాడు. కాంగ్రెస్ పార్టీ తరఫున 2004లో మిర్యాలగూడ లోక్‌సభ నుండి విజయం సాధించిన ఎస్.జైపాల్ రెడ్డి పోటీలో ఉన్నాడు.
మహబూబ్‌నగర్ లోకసభ నియోజకవర్గం
తెలంగాణ లోని 17 లోక్‌సభ నియోజకవర్గాలలో ఇది ఒకటి. 2007లో చేయబడిన నియోజకవర్గాల పునర్వ్యవస్థీకరణ ప్రకారము ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. అంతకు క్రితం ఉన్న ఆలంపూర్, గద్వాల, వనపర్తి నియోజకవర్గాలు నాగర్ కర్నూలు లోక్‌సభ నియోజకవర్గంలో కల్పబడింది. నాగర్ కర్నూలు నియోజకవర్గంలోని జడ్చర్ల, షాద్‌నగర్ శాసనసభ నియోజకవర్గములు ప్రస్తుతం ఈ నియోజకవర్గంలో భాగమైనాయి.
2004లో జరిగిన 14 వ లోక్‌సభ ఎన్నికలలో నియోజకవర్గం నుంచి కాంగ్రెస్ అభ్యర్థిగా పోటీ చేసిన డి.విఠల్‌రావు తన సమీప ప్రత్యర్థి అయిన తెలుగుదేశం పార్టీ చెందిన ఎల్కోటి ఎల్లారెడ్డిపై 47907 ఓట్ల మెజారిటీతో గెలుపొందినాడు. ఆ సమయంలో తెలుగుదేశం పార్టీకి భారతీయ జనతా పార్టీ మద్దతు ఇచ్చింది. అంతకు పూర్వం 1999లో జరిగిన లోక్‌సభ ఎన్నికలలో భారతీయ జనతా పార్టీ అభ్యర్థి జితేందర్ రెడ్డి తెలుగుదేశం మద్దతుతో ఎన్నికయ్యాడు.2009 ఎన్నికలలో కాంగ్రెస్ పార్టీ తరఫున మళ్ళీ 2004లో విజయం సాధించిన డి.విఠల్ రావు పోటీ చేయగా మహాకూటమి తరఫున తెలంగాణ రాష్ట్ర సమితి పార్టీ అధ్యక్షుడు కె.చంద్ర శేఖర్ రావు పోటీచేశాడు. హోరాహోరీగా జరిగిన ఎన్నికలలో తెరాస అధ్యక్షుడు కె.సి.ఆర్. తన సమీప ప్రత్యర్థి, కాంగ్రెస్ పార్టీ అభ్యర్థి అయిన విఠల్ రావుపై 20,184 ఓట్ల మెజారిటీతో విజయం సాధించాడు.
నాగర్‌కర్నూల్ లోకసభ నియోజకవర్గం
తెలంగాణ లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. నూతనంగా చేసిన నియోజకవర్గాల పునర్విభజన ప్రకారం ఇది ఎస్సీలకు రిజర్వ్ చేయబడింది. పునర్విభజన ప్రకారము ఈ నియోజకవర్గంలో కొత్తగా వనపర్తి, గద్వాల శాసనసభ నియోజకవర్గములు వచ్చిచేరాయి. పునర్విభజనకు పూర్వమున్న జడ్చర్ల, షాద్‌నగర్ శాసనసభ నియోజకవర్గములు మహబూబ్ నగర్ లోక్‌సభ నియోజకవర్గానికి మరియు పరిగి శాసనసభ నియోజకవర్గము చేవెళ్ళ లోక్‌సభ నియోజకవర్గానికి తరలిమ్చబడింది.
2004లో జరిగిన లోక్‌సభ ఎన్నికలలో తెలుగుదేశం పార్టీకి చెందిన అభ్యర్థి మంద జగన్నాథ్ తన సమీప ప్రత్యర్థి ఇండెపెండెంట్ అభ్యర్థి అయిన కె.ఎస్.రత్నంపై 99650 ఓట్ల మెజారిటీతో గెలుపొందినాడు.
2009 ఎన్నికలలో మహాకూటమి తరఫున తెలంగాణ రాష్ట్ర సమితికి చెందిన గువ్వల బాలరాజు పోటీ చేయగా భారతీయ జనతా పార్టీ తరఫున టి.రత్నాకర్ కాంగ్రెస్ పార్టీ టికెట్టు 2004లో తెలుగుదేశం పార్టీ తరఫున ఇదే స్థానం నుండి గెలిచి కాంగ్రెస్ పార్టీలో చేరిన మంద జగన్నాథం ప్రజారాజ్యం పార్టీ తరఫున డిసతీష్ మాదిగ పోటీచేశారు. ఈ ఎన్నికలలో కాంగ్రెస్ పార్టీ అభ్యర్థిగా పోటీచేసిన మంద జగన్నాథం తన సమీప ప్రత్యర్థి, తెలంగాణ రాష్ట్ర సమితి పార్టీకి చెందిన గువ్వల బాలరాజ్ పై 47,767 ఓట్ల ఆధిక్యతతో గెలుపొందినాడు.
నల్గొండ లోకసభ నియోజకవర్గం
తెలంగాణ  లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి.
2009 ఎన్నికలలో కాంగ్రెస్ పార్టీ తరఫున ఇటీవల తెలుగుదేశం పార్టీకి రాజీనామా చేసి కాంగ్రెస్‌లో చేరిన గుత్తా సుఖేందర్ రెడ్డికి లభించింది. భారతీయ జనతా పార్టీ తరఫున వి.శ్రీరాం పోటీ చేస్తున్నాడు. ప్రజారాజ్యం పార్టీ టికెట్ పాదూరి కరుణకు లభించింది.
భువనగిరి లోకసభ నియోజకవర్గం
తెలంగాణ  లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. 2007లో చేయబడిన నియోజకవర్గాల పునర్వ్యవస్థీకరణ ఫలితంగా ఈ నియోజకవర్గం నూతనంగా ఏర్పడింది. రంగారెడ్డి, వరంగల్ మరియు నల్గొండ మూడు జిల్లాలకు చెందిన శాసనసభ నియోజకవర్గములతో కలిపి దీన్ని ఏర్పాటు చేశారు. రంగారెడ్డి జిల్లానుంచి ఇబ్రహీంపట్నం శాసనసభ నియోజకవర్గములు, వరంగల్ జిల్లా నుంచి జనగామ శాసనసభ నియోజకవర్గముతో పాటు గతంలో మిర్యాలగూడ లోక్‌సభ నియోజకవర్గంలో ఉన్న తుంగతుర్తి, నకిరేకల్, మునుగోడు, భువనగిరి శాసనసభ నియోజకవర్గములు దీనిలో కలిపారు.
2009 ఎన్నికలలో భారతీయ జనతా పార్టీ తరఫున చింతా సాంబమూర్తి పోటీ చేసారు. కాంగ్రెస్ పార్టీ తరఫున కె.రాజగోపాల్ రెడ్డి పోటీ చేసారు. ప్రజారాజ్యం పార్టీ తరఫున గెడ్డం చంద్రమౌళి గౌడ్ పోటీ చేసారు. ఈ ఎన్నికలలో కాంగ్రెస్ అభ్యర్థి కోమటిరెడ్డి రాజగోపాల్ రెడ్డి సమీప సి.పి.యం ప్రత్యర్థి అయిన నోముల నర్శింహయ్య పై విజయం సాధించారు.
వరంగల్ లోకసభ నియోజకవర్గం
తెలంగాణ లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. నూతనంగా చేసిన పునర్విభజన ప్రకారం ఇది ఎస్సీలకు రిజర్వ్ చేయబడింది.
2008 ఉప ఎన్నికలలో తెలుగు దేశం పార్టీ అభ్యర్థి యర్రబిల్లి దయాకరరావు సమీప కాంగ్రెస్ ప్రత్యర్థి అయిన పి.రామేశ్వరరెడ్డి పై విజయం సాధించారు. ఈ ఎన్నికలలో దయాకరరావుకు 287323 ఓట్లు రాగా రామేశ్వర రెడ్డికి 282937 ఓట్లు లభించాయి.
2009 ఎన్నికలలో ప్రజారాజ్యం పార్టీ తరఫున రాజమౌళి మహాకూటమి తరఫున పొత్తులో భాగంగా తెలంగాణ రాష్ట్ర సమితి పార్టీకి చెందిన పరమేశ్వర్ భారతీయ జనతా పార్టీ తరఫున .జైపాల్ కాంగ్రెస్ పార్టీ తరఫున టి.రాజయ్య పోటీచేశారు. కాంగ్రెస్ పార్టీ అభ్యర్థి రాజయ్య తన సమీప ప్రత్యర్థి తెరాస అభ్యర్థిపై 124661 ఓట్ల ఆధిక్యతతో విజయం సాధించాడు.
మహబూబాబాద్ లోకసభ నియోజకవర్గం
తెలంగాణ  లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు ఉన్నాయి. నూతనంగా చేసిన పునర్విభజన ప్రకారం ఇది ఎస్టీలకు రిజర్వ్ చేయబడినది.
2009 ఎన్నికలలో ప్రజారాజ్యం పార్టీ తరఫున డి.టి.నాయక్ పోటీ చేస్తున్నాడు. కాంగ్రెస్ పార్టీ తరఫున పోరిక బలరాంనాయక్ పోటీలో ఉన్నాడు.
ఖమ్మం లోకసభ నియోజకవర్గం
తెలంగాణ లోని 17 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభ నియోజకవర్గములు వర్గాలు ఉన్నాయి.
2009 ఎన్నికలలో తెలుగుదేశం పార్టీ అభ్యర్థి నామా నాగేశ్వరరావు సమీప కాంగ్రెస్ పార్టీ తరఫున మళ్ళీ పోటీచేసిన అభ్యర్థి రేణుకా చౌదరి పై విజయం సాధించారు. నామా నాగేశ్వరావుకు 469368 ఓట్లు రాగా, రేణుకా చౌదరికి 344920 ఓట్లు లభించాయి.
2014 సార్వత్రిక ఎన్నికలలో వై.సి.పి. అభ్యర్థి పొంగులేటి శ్రీనివాసరెడ్డి తన సమీప ప్రథ్యర్థి తె.దే.పాకు చెందిన నామా నాగేశ్వరరావుపై 11,000 పైచిలుకు మెజారిటీతో గెలుపొందారు.
అరకు లోక్‌సభ నియోజకవర్గం
అరకు లోక్‌సభ నియోజకవర్గం, ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి. 2008లో నూతనంగా చేసిన నియోజకవర్గాల పునర్విభజన ప్రకారం పార్వతీపురం లోక్‌సభ నియోజకవర్గాన్ని రద్దుచేసి, దాని స్థానంలో అరకు లోక్‌సభ నియోకవర్గాన్ని ఏర్పాటుచేశారు. ఇది ఎస్టీలకు రిజర్వ్ చేయబడింది. ఈ నియోజకవర్గం 4 జిల్లాలలో విస్తరించి ఉంది. విశాఖపట్నం, విజయనగరం, శ్రీకాకుళం జిల్లాలలోని భాగాలతో పాటు తూర్పు గోదావరి జిల్లాకు చెందిన కొత్తగా ఏర్పడిన రంపచోడవరం అసెంబ్లీ సెగ్మెంట్ ఈ లోక్‌సభ నియోజకవర్గంలో కలిసింది. భౌగోళికంగా ఇది చాలా పెద్ద లోక్‌సభ నియోజకవర్గంగా పేరుగాంచింది. పాలకొండ నుండి రంపచోడవరం వరకు విస్తరించి ఉన్న ఈ నియోజకవర్గం ఆ చివరి నుండి ఈ చివరికి 250 కిలోమీటర్ల పైగానే దూరం ఉంది. అంతేకాకుండా ఈ నియోజకవర్గ పరిధిలోని 7 సెగ్మెంట్లకు గాను 6 సెగ్మెంట్లు ఎస్టీలకీ ఇంకా 1 సెగ్మెంట్ ఎస్సీలకీ రిజర్వ్ చేయబడ్డాయి.ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
2009 ఎన్నికలలో అరకు లోక్‌సభ నియోజకవర్గానికి జరిగిన ఎన్నికలలో భారతీయ జనతా పార్టీ తరఫున కురస బొజ్జయ్య, ప్రజారాజ్యం పార్టీ నుండి ఎం.సింహాచలం, కాంగ్రెస్ పార్టీ తరఫున వైరిచర్ల కిశోర్ చంద్రదేవ్‌ పోటీచేశారు. ఈ ఎన్నికలలో కాంగ్రేసు పార్టీ అభ్యర్థి వైరిచర్ల కిశోర్ చంద్రదేవ్‌ గెలిచి కొత్తగా ఏర్పడిన అరకు నియోకవర్గం యొక్క తొలి లోక్‌సభ సభ్యుడయ్యాడు.
శ్రీకాకుళం లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. శ్రీకాకుళం జిల్లాలో ఇది ఒక లోక్‌సభ స్థానము. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి. సుదీర్ఘమైన సముద్ర తీర ప్రాంతమున్న ఈ నియోజకవర్గములో జాలర్లు ఎక్కువగా ఉన్నారు. మొత్తము వోటర్లు 10,23,974.
2009 ఎన్నికలలో ప్రజారాజ్యం పార్టీ తరఫున వరుదు కళ్యాణి పోటీ చేస్తున్నది. కాంగ్రెస్ పార్టీ తరఫున కిల్లి కృపారాణి పోటీలో ఉంది. భారతీయ జనతా పార్టీ టికెట్ దుప్పల రవీంద్రబాబుకు లభించింది. ఈ ఎన్నికలలో కిళ్ళి కృపారాణి విజయం సాధించారు.
విజయనగరం లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి. 2008 పునర్వ్యవస్థీకరణ తరువాత దీనిని కొత్తగా ఏర్పాటుచేశారు.
2009 ఎన్నికలలో భారతీయ జనతా పార్టీ తరఫున సన్యాసిరాజు, కాంగ్రెస్ పార్టీ తరఫున బొత్స ఝాన్సీ, మరియు తెలుగుదేశం పార్టీ తరపున కొండపల్లి అప్పలనాయుడు పోటీ చేశారు.
విశాఖపట్నం లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి.
2009 ఎన్నికలలో భారతీయ జనతా పార్టీ తరఫున డి.వి.సుబ్బారావు పోటీ చేస్తున్నాడు. కాంగ్రెస్ పార్టీ తరఫున గతంలో రెండు సార్లు (1999 మరియు 2004) బాపట్ల లోక్‌సభ నుంచి ఎన్నికైన దగ్గుబాటి పురంధేశ్వరి పోటీలో ఉంది. బాపట్ల నియోజకవర్గం పునర్విభజనలో ఎస్సీలకు రిజర్వ్ కావడంతో పురంధేశ్వరికి స్థానచలనం కలిగింది. ఈ ఎన్నికలలో దగ్గుపాటి పురందరేశ్వరి సమీప ప్రత్యర్థి ఐన ప్రజారాజ్యం పార్టీ అభ్యర్థి పల్లా శ్రీనివాసరావుపై విజయం సాధించారు.
అనకాపల్లి లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి.
ఇంతవరకు సంవత్సరాల వారీగా నియోజకవర్గంలో గెలుపొందిన సభ్యుల పూర్తి వివరాలు ఈ క్రింది పట్టికలో నుదహరించబడినవి.
2009 ఎన్నికలలో కాంగ్రెస్ పార్టీ తరఫున సబ్బం రవి పోటీ చేశాడు. ఆయన తెలుగుదేశం పార్టీ అభ్యర్థి నుకారపు సూర్యప్రకాశరావు పై విజయం సాధించాడు.
కాకినాడ లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి. 2007లో చేయబడిన నియోజకవర్గాల పునర్వ్యవస్థీకరణ వలన ఈ నియోజకవర్గం పెద్దగా మార్పులకు గురికాలేదు. ఈ నియోజకవర్గంలోని అన్ని శాసనసభా నియోజకవర్గములు కూడా జనరల్ స్థానాలుగానే ఉండటం విశేషం. ఈ నియోజకవర్గ పరిధిలో కాపు కులస్థులు అధికంగా ఉండుటవలన దాదాపు అన్ని రాజకీయ పార్టీలు ఆ కులస్థులకే అత్యధిక సార్లు సీట్లు కేటాయించాయి. ఈ నియోజకవర్గం నుంచి గెలుపొందిన వారికి కేంద్రంలో మంత్రిపదవులు కూడా చాలా సార్లు లభించాయి. గతంలో భారతీయ జనతా పార్టీ తరఫున గెలిచిన యు.వి.కృష్ణంరాజు మంత్రిపదవిని పొందగా, రామసంజీవరావు కేంద్ర సమాచార శాఖా మంత్రిగా పనిచేశాడు. రామసంజీవరావు కుమారుడైన పళ్ళంరాజు 2009-2014 మధ్యలో దేశాన్ని పరిపాలించిన ఐక్య ప్రగతిశీల కూటమి ప్రభుత్వంలో మంత్రిగా పనిచేసి 2014 మేలో జరిగిన సాధారణ ఎన్నికలలో ఘోర పరాజయమును చవిచూసినారు..2009 ఎన్నికలలో భారతీయ జనతా పార్టీ తరఫున బిక్కిన విశ్వేశ్వరరావు పోటీ చేస్తున్నాడు. కాంగ్రెస్ పార్టీ తరఫున ఎం.ఎం.పళ్ళంరాజు పోటీలో ఉన్నాడు.
అమలాపురం లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి. 2007లో చేయబడిన నియోజకవర్గాల పునర్విభజన ప్రకారం ఇది ఎస్సీలకు రిజర్వ్ చేయబడింది. అదే సమయంలో ఈ నియోజకవర్గం పలు మార్పులకు గురైనది. పునర్విభజనకు పూర్వం ఈ లోక్‌సభ నియోజకవర్గంలో తాళ్ళరేవు, ముమ్మిడివరం, అల్లవరం, అమలాపురం, నగరం, రాజోలు, కొత్తపేత అసెంబ్లీ సెగ్మెంట్లు ఉండగా, ప్రస్తుతం కొత్తగా ఏర్పడిన గన్నవరంతో పాటు రాజమండ్రి లోక్‌సభ నియోజకవర్గం పరిధిలో ఉన్న రామచంద్రాపురం సెగ్మెంట్లు ఇందులో చేర్చబడింది.
2009 ఎన్నికలలో కాంగ్రెస్ పార్టీ తరఫున జి.వి.హర్షకుమార్ పోటీ చేశారు. ఈయన సమీప ప్రత్యర్థి అయిన ప్రజారాజ్యం పార్టీ అభ్యర్థి పోతుల ప్రమీలా దేవిపై విజయం సాధించారు.
రాజమండ్రి లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి. 2007లో చేయబడిన నియోజకవర్గాల పునర్వ్యవస్థీకరణ ఫలితంగా ఈ నియోజకవర్గ రూపురేఖలు బాగా మారిపోయాయి. పునర్వ్యవస్థీకరణకు పూర్వమున్న బూరుగుపూడి, కడియం, రామచంద్రాపురం ఆలమూరు శాసనసభా నియోజకవర్గములు తొలిగిపోయి పశ్చిమ గోదావరి జిల్లా నుంచి అదనంగా రెండు శాసనసభా నియోజకవర్గములు వచ్చిచేరాయి. దీనితో జిల్లాకు చెందిన 4 శాసనసభా నియోజకవర్గములు మరియు పశ్చిమ గోదావరి జిల్లాకు చెందిన 3 శాసనసభా నియోజకవర్గములు మొత్తం 7 శాసనసభా నియోజకవర్గములు ఈ నియోజకవర్గంలో భాగమయ్యాయి.2009 ఎన్నికలలో తెలుగుదేశం పార్టీ తరఫున మురళీమోహన్ పోటిచేస్తున్నాడు. కాంగ్రెస్ పార్టీ తరఫున మళ్ళీ ఉండవల్లి అరుణ్ కుమార్ పోటీలో ఉన్నాడు.
నరసాపురం లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి.
2009 ఎన్నికలలో కాంగ్రెస్ పార్టీ తరఫున కనుమూరి బాపిరాజు పోటీ చేసారు. తెలుగుదేశం పార్టీ తరఫున తోట సీతామహాలక్ష్మి పోటీలో ఉంది. ప్రజారాజ్యం తరుపున డా.గుబ్బల తమ్మయ్య పోటీ చేసారు. ఈ ఎన్నికలలో కనుమూరి బాపిరాజు సమీప ప్రత్యర్థి అయిన తోట సీతామహలక్ష్మీ పై విజయం సాధించారు. బాపిరాజుకు 389422 ఓట్లు వస్తే సీతామహలక్ష్మికి 274732 ఓట్లు వచ్చాయి.
ఏలూరు లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి.
2009 ఎన్నికలలో కాంగ్రెస్ పార్టీ తరఫున మళ్ళీ కావూరి సాంబశివరావు పోటీ చేశారు. ఆయన సమీప తెలుగుదేశం ప్రత్యర్థి అయిన మాగంటి వెంకటేశ్వరవారుపై విజయం సాధించారు.
ఈ ఎన్నికలలో ఈ దిగువ తెలిపిన ప్రధాన పార్టీల అభ్యర్థులతో పాటు పది ఇతర పార్టీలు మరియు స్వతంత్ర అభ్యర్థులు కూడా పోటీ చేస్తున్నారు.
మచిలీపట్నం లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి.
2009 ఎన్నికలలో భారతీయ జనతా పార్టీ తరఫున భోగాది రమాదేవి పోటీ చేస్తున్నది. కాంగ్రెస్ పార్టీ తరఫున మళ్ళీ బాడిగ రామకృష్ణ పోటీలో ఉన్నాడు.
విజయవాడ లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి. 15 సార్లు జరిగిన ఎన్నికల్లో 11 సార్లు కాంగ్రెస్ విజయభేరి మోగించింది. ప్రముఖులెందరినో ఈ స్థానం లోక్‌సభకు పంపింది.2009 ఎన్నికలలో భారతీయ జనతా పార్టీ తరఫున లకా వెంగళరావు యాదవ్ పోటీచేస్తున్నాడు. కాంగ్రెస్ పార్టీ తరఫున లగడపాటి రాజగోపాల్ పోటీలో ఉన్నాడు. కాంగ్రెస్ అభ్యర్థి లగడపాటి రాజగోపాల్ సమీప ప్రత్యర్థి తెలుగు దేశం అభ్యర్థి వల్లభనేని వంశీ మోహన్ పై విజయం సాధించాడు.
గుంటూరు లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి. 2007లో చేయబడిన నియోజకవర్గాల పునర్వ్యవస్థీకరణ ఫలితంగా ఈ నియోజకవర్గం చాలా మార్పులకు గురైంది. ఇంతకు క్రితం గుంటూరు లోక్‌సభ నియోజకవర్గం పరిధిలో ఉన్న చిలకలూరిపేట, సత్తెనపల్లి, పెదకూరపాడు శాసనసభా నియోజకవర్గములు నరసారావుపేట లోక్‌సభ నియోజకవర్గానికి బదిలీ అయ్యాయి. గతంలో తెనాలి లోక్‌సభ నియోజకవర్గ పరిధిలో ఉన్న తెనాలి, మంగళగిరి శాసనసభా నియోజకవర్గములు ఈ నియోజకవర్గంలో వచ్చిచేరాయి. 2009 ఎన్నికలలో కాంగ్రెస్ పార్టీ తరఫున రాయపాటి సాంబశివరావు పోటీ చేశారు. ప్రజారాజ్యం తరఫున తోట చంద్రశేఖర్ పోటీలో ఉన్నాడు. . ఈ ఎన్నికలలో కాంగ్రెస్ అభ్యర్థి రాయపాటి సాంబశివరావు సమీప తెలుగుదేశం పార్టీ అభ్యర్థి అయిన మేడల రాజేంద్రపై విజయం సాధించారు. రాయపాటి సాంబశివరావుకు 403937 ఓట్లు రాగా, రాజేంద్రకు 364582 ఓట్లు వచ్చాయి.
నరసరావుపేట లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి.
2009 సార్వత్రిక ఎన్నికలలో తెదేపా అభ్యర్థి మోదుగుల వేణుగోపాలరెడ్డి గెలుపొందారు. సమీప అభ్యర్థి వల్లభనేని బాలశౌరి (కాంగ్రెస్) 4,63,358 ఓట్లు పొందగా, మోదుగుల వేణుగోపాలరెడ్డి (తెదేపా) 4,61,751 ఓట్లు పొంది విజయాన్ని సాధించారు. మోదుగుల వేణుగోపాలరెడ్డి, వల్లభనేని బాలశౌరిల నడుమ హోరాహోరీ పోరు సాగగా 1607 ఓట్ల స్వల్పమెజారిటీతో ఫలితం మోదుగుల వైపు మొగ్గింది.క్వ్ భారతీయ జనతా పార్టీ తరఫున వి.కృష్ణారావు, ప్రజారాజ్యం అభ్యర్థిగా సయ్యద్ సాహెబ్‌ పోటీచేశారు.
బాపట్ల లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి. నూతనంగా చేసిన నియోజకవర్గాల పునర్విభజన ప్రకారం ఇది ఎస్సీలకు రిజర్వ్ చేయబడింది. పునర్విభజన ఫలితంగా పొన్నూరు అసెంబ్లీ సెగ్మెంటు గుంటూరు లోక్‌సభ నియోజకవర్గానికి వెళ్ళగా ఈ నియోజకవర్గానికి కొత్తగా ఒంగోలు నుంచి సంతనూతలపాడు అసెంబ్లీ సెగ్మెంటు కలుపబడింది.
2009 ఎన్నికలలో భారతీయ జనతా పార్టీ తరఫున బత్తుల రోశయ్య పోటీచేసారు. కాంగ్రెస్ పార్టీ తరఫున పనబాక లక్ష్మి పోటీ చేసింది.
ఒంగోలు లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి.
నంద్యాల లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7శాసనసభా నియోజకవర్గములు ఉన్నాయి.
2007లో లోక్ సభ నియోజకవర్గాలు పునర్వవ్యవస్థీకరించే వరకు ప్రకాశం జిల్లాలోని గిద్దలూరు అసెంబ్లీ నియోజకవర్గం కూడా నంద్యాల లోక్‌సభ నియోజకవర్గములో భాగంగా ఉండేది. పునర్వవస్థీకరణలో భాగంగా దాన్ని ఒంగోలు లోక్‌సభ నియోజకవర్గంలో కలిపారు.
2009 ఎన్నికలలో కాంగ్రెస్ పార్టీ తరఫున ఎస్.పి.వై.రెడ్డి పోటీ చేస్తున్నాడు. ప్రజారాజ్యం పార్టీ నుండి ఇది వరకు తెలుగుదేశం పార్టీ తరఫున 3 సార్లు విజయం సాధించిన భూమా నాగిరెడ్డి బరిలో ఉన్నాడు. కాంగ్రెస్ అభ్యర్థి అయిన ఎస్.పి.వై రెడ్డి 400023 ఓట్లు సాధించి సమీప ప్రత్యర్థి అయిన నాశ్యం మహామ్మద్ ఫరూఖ్ పై 90,847 ఓట్లు మెజారిటీతో విజయం సాధించారు.
కర్నూలు లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి.
 నందికొట్కూరు ఆసెంబ్లీ నియోజకవర్గం 
య.సి
2009 ఎన్నికలలో కాంగ్రెస్ పార్టీ తరఫున కోట్ల సూర్యప్రకాశ్ రెడ్డి పోటీ చేశారు. ఆయన సమీప తెలుగుదేశం ప్రత్యర్థి అయిన బి.టి.నాయుడు పై విజయం సాధించాడు.
[[వర్గం:కర్నూలు]]
అనంతపురం లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి. 2007లో చేయబడిన నియోజకవర్గాల పునర్వ్యవస్థీకరణ మూలంగా నియోజకవర్గపు భౌగోళిక స్వరూపంలో మార్పులు వచ్చిననూ సెగ్మెంట్ల సంఖ్యలో మార్పులేదు. గతంలో అనంతపురం లోక్‌సభ నియోజకవర్గంలో ఉన్నరాప్తాడు మండలం, అనంతపురం రూరల్ మండలం కొంతభాగం, ఆత్మకూరు మండలాలు ఇప్పుడు హిందూపూర్ లోక్‌సభ నియోజకవర్గంలో భాగమైనాయి.
ఈ నియోజకవర్గంలో మొదటినుంచి కాంగ్రెస్ పార్టీ ఆధిపత్యంలో ఉంది. అనంతపురం లోక్‌సభ నియోజకవర్గంలో ఇప్పటివరకు జరిగిన 14 లోక్‌సభ ఎన్నికలలో 11 సార్లు కాంగ్రెస్ అభ్యర్థులు విజయం సాధించారు. 1952, 62, 67, 71, 77, 80, 89, 91, 96,98, 2004 లలో కాంగ్రెస్ అభ్యర్థులు విజయం సాధించగా, 1957లో సి.పి.ఐ.కు చెందిన తరిమెల నాగిరెడ్డి, 1984, 99 లలో తెలుగుదేశం అభ్యర్థులు గెలుపొందినారు. 1971లో నీలం సంజీవరెడ్డి ఇందిరా కాంగ్రెస్ అభ్యర్థి అయిన పి.ఆంథోనీరెడ్డి చేతిలో ఓడిపోవడం విశేషం. తెలుగుదేశం పార్టీ ఆవిర్భావం తరువాత జరిగిన 7 ఎన్నికలలో కాంగ్రెస్ అభ్యర్థులే 5 సార్లు విజయం సాధించారు.
2009 ఎన్నికలలో కాంగ్రెస్ పార్టీ తరఫున వెంకట రామిరెడ్డి మళ్ళీ పోటీ చేస్తున్నాడు. ప్రజారాజ్యం పార్టీ తరఫున జి.ఎస్.మన్సూర్ పోటీలో ఉన్నాడు.
హిందూపురం లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి. 2007లో చేయబడిన నియోజకవర్గాల పునర్వ్యవస్థీకరణ ఫలితంగా ఈ నియోజకవర్గపు రూపురేఖలు స్వల్పంగా మారినాయి. కొత్తగా ఏర్పడిన రాప్తాడు, పుట్టపర్తి శాసనసభా నియోజకవర్గములు దీనిలో భాగంకాగా, నల్లమాడ మరియు గోరంట్ల శాసనసభా నియోజకవర్గములు రద్దయ్యాయి.
హిందూపూర్ నియోజకవర్గం 1957లో ఏర్పడింది. అంతకు క్రితం పెనుకొండ నియోజకవర్గంగా ఉన్నప్పుడు 1952లో జరిగిన ఎన్నికలలో ప్రజాపార్టీ తరఫున పోటీచేసిన కె.ఎస్.రాఘవాచారి ఎన్నికయ్యాడు. 1957 నుంచి ఇప్పటివరకు కాంగ్రెస్ పార్టీ అభ్యర్థులు 10 సార్లు విజయం సాధించారు.
1957 నుంచి ఇప్పటివరకు ఈ నియోజకవర్గం నుంచి కాంగ్రెస్ అభ్యర్థులు అత్యధికంగా 10 సార్లు విజయం సాధించగా, తెలుగుదేశం అభ్యర్థులు 3 సార్లు గెలుపొందినారు. 1957లో నీలం సంజీవరెడ్డి కాంగ్రెస్ అభ్యర్థిగా పోటీచేసి గెలుపొందాడు. గత 4 లోక్‌సభ ఎన్నికల ఫలితాల ప్రకారం చూస్తే కాంగ్రెస్ మరియు తెలుగుదేశం పార్టీలు సమఉజ్జీగా ఉన్నాయి.
2009 ఎన్నికలలో భారతీయ జనతా పార్టీ తరఫున నరేశ్ పోటీ చేస్తున్నాడు. కాంగ్రెస్ పార్టీ తరఫున ఖాసింఖాన్ పోటీలో ఉన్నాడు. తెలుగుదేశం పార్టీ టికెట్ నిమ్మల కిష్టప్పకు లభించింది.
కడప లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 అసెంబ్లీ నియోజక వర్గాలు ఉన్నాయి.
నెల్లూరు లోకసభ నియోజకవర్గం
నెల్లూరు లోకసభ నియోజకవర్గం అనేది ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి.2009 ఎన్నికలలో కాంగ్రెస్ పార్టీ తరఫున పోటీ చేసిన మేకపాటి రాజమోహన్ రెడ్డి ఎన్నికయ్యారు.
తిరుపతి లోకసభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి. నూతనంగా చేసిన పునర్విభజన ప్రకారం ఇది ఎస్సీలకు రిజర్వ్ చేయబడింది.
2009 ఎన్నికలలో భారతీయ జనతా పార్టీ తరఫున వెంకటస్వామి పోటీ చేస్తున్నాడు. కాంగ్రెస్ పార్టీ తరఫున మళ్ళీ చింతా మోహన్ పోటీలో ఉన్నాడు. ప్రజారాజ్యం పార్టీ నుండి వెలగపల్లి వరప్రసాదరావు పోటీపడుతున్నాడు. కాంగ్రెస్ అభ్యర్థి చింతామోహన్ సమీప ప్రత్యర్థి అయిన వర్ల రామయ్య (తెలుగుదేశం) పై విజయం సాధించాడు. ఈ ఎన్నికలలో చింతామోహన్ కు 428403 ఓట్లు రాగా వర్ల రామయ్యకు 409127 ఓట్లు వచ్చాయి.
==2014 ఎన్నికలు=
రాజంపేట లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి.
వివిధ పార్టీలనుండి పోటీ చేస్తున్న అభ్యర్థులు:
2014 సార్వత్రిక ఎన్నికలలో వై.సి.పి. అభ్యర్థి పి.వి.మిథున్ రెడ్డి తన సమీప ప్రథ్యర్థి భా.జ.పాకు చెందిన దగ్గుబాటి పురంధ్రీశ్వరిపై 1,70,000 పైచిలుకు మెజారిటీతో గెలుపొందారు.
చిత్తూరు లోక్‌సభ నియోజకవర్గం
ఆంధ్ర ప్రదేశ్ లోని 25 లోక్‌సభ నియోజకవర్గాలలో ఇది ఒకటి. ఈ లోక్‌సభ నియోజక వర్గంలో 7 శాసనసభా నియోజకవర్గములు ఉన్నాయి. నూతనంగా చేసిన పునర్విభజన ప్రకారం ఇది ఎస్సీలకు రిజర్వ్ చేయబడింది.
రాయ్ ఎమర్సన్
1936, నవంబర్ 3న జన్మించిన రాయ్ ఎమర్సన్ (Roy Stanley Emerson) ఆస్ట్రేలియాకు చెందిన ప్రముఖ టెన్నిస్ క్రీడాకారుడు. ఇతడు 12 గ్రాండ్‌స్లాం సింగిల్స్ టైటిళ్ళను, 16 గ్రాండ్‌స్లాం డబుల్స్ టైటిళ్ళను చేజిక్కించుకున్నాడు. పురుషుల విభాగంలో సింగిల్స్ లోనూ, డబుల్స్ లోనీ ఇతడు సాధించినన్ని గ్రాండ్‌స్లామ్ టైటిళ్ళను ఇప్పటి వరకు కూడా ఎవరూ సాధించలేరు. క్రీడాజీవితంలో 28 గ్రాండ్‌స్లామ్ టైటిళ్ళతో అగ్రపథాన కొనసాగుతున్నాడు.
కె. ఎస్. చిత్ర
చిత్ర గా సుపరిచితురాలైన కె. ఎస్. చిత్ర, భారతీయ సినీ రంగములో ప్రసిద్ధ నేపథ్య గాయని. "దక్షిణ భారత నైటింగేల్" అని బిరుదందుకున్న ఈమె మలయాళం, తమిళం, తెలుగు, కన్నడ, ఒరియా, హిందీ, అస్సామీ మరియు బెంగాలీ భాషల సినిమాలకు గాత్రదానం చేసింది.
చిత్ర, 1963, జూలై 27న కేరళలోని తిరువనంతపురములో, సంగీతకారుల కుటుంబములో జన్మించింది. బాల్యములో ఈమె తండ్రి కృష్ణన్ నాయర్, చిత్ర ప్రతిభను గుర్తించి ప్రోత్సహించాడు. చిత్ర తొలి గురువు ఆమె తండ్రే. చిత్ర 1978 నుండి 1984 వరకు కేంద్ర ప్రభుత్వము యొక్క నేషనల్ టాలెంట్ సెర్చ్ స్కాలఋషిప్పుకు ఎంపికైనప్పటినుండి డా. కె.ఓమనకుట్టి వద్ద కర్ణాటక సంగీతములో విస్తృతమైన శిక్షణ పొందింది. 1979లో ఎం.జి.రాధాకృష్ణన్ ఈమె మలయాళ సినీ నేపథ్యగానానికి చిత్రను పరిచయం చేశాడు. ఆ తరువాత సంగీత దర్శకుడు ఇళయరాజా నేతృత్వములో ఈమె చెన్నైలోని తమిళ సినిమారంగములో అడుగుపెట్టింది. దక్షిణాది భాషలు మరియు హిందీలలో ఈమెకున్న పరిచయము వలన ఆయా భాషలలో పాటలను చక్కగా పాడగలదు.
చిత్ర వేలకొద్ది సినిమా పాటలు మరియు సినిమాయేతర పాటలు రికార్డు చేసింది. తన గాత్ర జీవితములో ఉత్తమ మహిళా నేపథ్యగాయనిగా ఆరు జాతీయ పురస్కారాలతో పాటు అనేక అవార్డులనందుకొన్నది. ఇన్ని పురస్కారాలు మరే ఇతర నేపథ్యగాయకురాలు అందుకోలేదు. జాతీయ పురస్కారాలు అందుకొన్ని సినిమాలు
ఇవేకాక చిత్ర ఉత్తమ నేపథ్యగాయనిగా కేరళ రాష్ట్ర ప్రభుత్వము నుండి 15 అవార్డులు, ఆంధ్రప్రదేశ్ రాష్ట్ర ప్రభుత్వము నుండి 9అవార్డులు, తమిళ రాష్ట్ర ప్రభుత్వము నుండి 4 అవార్డులు, కర్ణాటక రాష్ట్ర ప్రభుత్వము నుండి 2 అవార్డులు అందుకొన్నది. ఈ విధంగా దక్షిణ భారతదేశములోని నాలుగు రాష్ట్ర ప్రభుత్వాలచే ఉత్తమ నేపథ్యగాయక పురస్కారాలందుకున్న తొలి గాయనిగా రికార్డు సృష్టించింది.
మర్లపాడు (వేంసూరు)
మర్లపాడు, ఖమ్మం జిల్లా, వేంసూరు మండలానికి చెందిన గ్రామము
.. పిన్ కోడ్ నం. 507 164., యస్.టీ.డీ. కోడ్ = 08761. యస్.టీ.డీ కోడ్=08761.ఇది మండలంలో ఒక ముఖ్య గ్రామం. జనాభాలో వేంసూరు మండలంలో 4 వది. ఈ గ్రామం సత్తుపల్లి నుండి 12 కి.మీ. దూరంలో, విజయవాడ వెళ్ళే దారిలో ఉంది.
ఈ గ్రామం మండల కేంద్రమయిన వేంసూరుకు 2 కిలోమీటర్లు దూరంలో ఉంటుంది. మండలం లోని ముఖ్యమైన ఆఫీసులన్ని ఈ గ్రామం లోనె ఉన్నాయి. మర్లపాడులో ఒక రామాలయం, శివాలయం, ఆంజనేయ స్వామి గుడి మరియు సాయిబాబా గుడి ఉన్నాయి. ఈ గ్రామం జనాభా దాదాపు 4000 ఉంటుంది. ఈ గ్రామ ఓటర్లు దాదాపు 2000.
ఈ గ్రామానికి తూర్పున లింగడు చెఱువు, పశ్చిమాన రాయుడు పాలెం, దక్షిణాన లచ్ఛన్నగూడెం, ఉత్తరాన వెంసూరు ఉన్నాయి.
ప్రమోద్ కరణ్ సేథీ
ప్రమోద్ కరణ్ సేథీ (నవంబర్ 28, 1927 - జనవరి 7, 2007) కృత్రిమ పాదం (జైపూర్ ఫూట్) సృష్టికర్త.
1927, నవంబర్ 28 న ఉత్తర ప్రదేశ్ లోని వారణాసిలో జన్మించాడు. కాళ్ళు కోల్పోయిన అనేకమందికి నడకనేర్పిన ఘనత పొందిన సేథీకి గిన్నిస్ బుక్ రికార్డులో కూడా నమోదు చేసి ప్రశంసా పత్రం అందజేశారు. 1981లో సామాజిక సేవా రంగంలో ఆసియా లోనే అత్యుత్తమమైన మెగ్సేసే అవార్డు కూడా లభించింది.భారత ప్రభుత్వం కూడా అతని సేవలను గుర్తించి పద్మశ్రీ పురష్కారంతో సత్కరించింది. పుట్టుకతోనే కాలు లేకుండా జన్మించిన వికలాంగులకు, యుద్ధంలో కాళ్ళు కోల్పోయిన సైనికులకు, దాడుల్లో గాయపడిన అమాయకులకు ఇలా ఎందరో జీవితాలలో వెలుగు నింపిన పి.కె.సేథీ 2008, జనవరి 7న జైపూర్లో మరణించారు.
జైపూర్ ఫుట్ ఆలోచన : ఎముకల వైద్య నిపుణుడైన సేథీ 1969లో నిరక్ష్యరాస్యుడైన చేతివృత్తి నిపుణుడు రామచంద్ర శర్మతో కలిసి జైపూర్ ఫుట్ ను రూపొందించాడు. కృత్రిమ కాలు రూపొందించాలనే మెరుపు ఆలోచన వచ్చింది రామచంద్రారావుకే. ఒకనాడు అతడు సైకిల్ తొక్కుతుండగా టైరులోని గాలి పోయిందనీ, అప్పుడు అతడికి హటాత్తుగా ఈ ఆలోచన వచ్చిందనే భావన ప్రచారంలో ఉంది.
జైపూర్ ఫుట్ అభివృద్ధి : జైపూర్ ఫుట్ తయారుచేయక ముందు కృత్రిమ కాలు అమర్చుకోవాలంటే ఖర్చు విపరీతంగా ఉండేది. కాబట్టి సేథీ రబ్బరు, చెక్క మరియు అల్యూమినియంతో దీని తయారుచేసి తక్కువ ధరలో సామాన్యులకు కూడా అందుబాటులోకి తెచ్చాడు. అయిననూ 1975 వరకు కూడా ఈ కృత్రిమ పాదాన్ని అమర్చుకున్నవారు కొద్దిమందే. అప్ఘనిస్తాన్ యుద్ధం తరువాత జైపూర్ ఫుట్ ప్రపంచ ప్రఖ్యాతిగాంచింది. ఈ యుద్ధంలో సోవియట్ యూనియన్ (ప్రస్తుత రష్యా) అమర్చిన మందు పాతరల వల్ల కాళ్ళు కోల్పోయిన అనేక మందికి అంతర్జాతీయ రెడ్ క్రాస్ సంస్థ జైపూర్ ఫుట్‌లను అమర్చింది. ఆ తరువాత కార్గిల్ యుద్ధంలో కాళ్ళు కోల్పోయిన అనేక సైనికులు కూడా జైపూర్ ఫుట్ లనే అమర్చుకున్నారు. ప్రముఖ నటి సుధా చంద్రన్ కూడా జైపూర్ ఫుట్‌నే అమర్చుకొని మయూరి చిత్రంలో నటించి పలువురి ప్రశంసలు అందుకొంది.
అవార్డులు : ప్రమోద్ కరణ్ సేథీ సేవలను గుర్తించి భారత ప్రభుత్వం పద్మశ్రీ పురష్కారంతో సత్కరించగా, అత్యధికులకు కృత్రిమ అవయవం అమర్చినందులకు సేథీ పేరునే గిన్నిస్ బుక్ వారు రికార్డు చేశారు. ఆసియాలోనే అత్యుత్తమమైన మెగ్సేసే అవార్డు కూడా సేథీని వెదుక్కుంటూ వచ్చింది.
కాళ్ళు కోల్పోయిన ఎందరికో కృత్రిమ కాళ్ళు అమర్చి వారి జీవితాలలో వెలుగులు నింపిన సేథీ 2007, జనవరి 7 న జైపూర్‌లో మరణించారు.
బొబ్బిలి లోకసభ నియోజకవర్గం
బొబ్బిలి భారతదేశంలో ఒక లోక్‌సభ నియోజక వర్గం. దీనిని 2007 సంవత్సరంలో చేసిన సవరణలో విజయనగరం మరియు అరకు నియోజక వర్గాలలో కలిపారు.
పార్వతీపురం లోకసభ నియోజకవర్గం
పార్వతీపురం భారతదేశంలో లోక్‌సభ నియోజకవర్గం. దీనిని 2007 సంవత్సరంలో అరకు మరియు విజయనగరం నియోజక వర్గంలో కలిపారు.
బుద్ధులు
వివిధ బౌద్ధ సంప్రదాయాలలో అనేక బుద్ధుల ప్రస్తావన ఉంది. "బోధీసత్వత" అనే నిర్వాణస్థితిని పొ౦దడం ఈ సంప్రదాయానికి మూలసూత్రం.
ఇది బుద్ధవంశంలో చెప్పపడిన 28 బుద్ధుల జాబితా. పాళి బౌద్ధ సూత్రాలు గౌతమ బుద్ధుడు భూమిపై అవతరించే ముందే 28 బుద్ధులు అవతరించారని చెబుతున్నాయి. ఆ బౌద్ధ సూత్రాల ప్రకారం భవిష్యత్తులో మైత్రేయ బుద్ధుని అవతారం జరగబోతుంది.
శుభోదయం (సినిమా)
శుభోదయం 1980 లో కె. విశ్వనాథ్ దర్శకత్వంలో విడుదలైన చిత్రం. ఇందులో చంద్రమోహన్, సులక్షణ ముఖ్యపాత్రల్లో నటించారు. ఇదే సినిమా 1982 లో హిందీలో రాకేష్ రోషన్, జయప్రద ముఖ్యపాత్రల్లో "కామ్ చోర్" పేరుతోనూ, కన్నడం లో "ఇదు ఎంత ప్రేమవయ్యా" అనే పేరుతో పునర్నిర్మాణం అయింది.
శుభాకాంక్షలు (సినిమా)
శుభాకాంక్షలు జగపతి బాబు, రాశి, రవళి ప్రధాన పాత్రధారులుగా నటించి భీమనేని శ్రీనివాసరావు దర్శకత్వం వహించిన 1997 లో విడుదలైన కుటుంబ కథా చిత్రం. ఈ సినిమాకు మాతృక విజయ్ కథానాయకుడిగా నటించిన "పూవే ఉనక్కాగ" అనే తమిళ సినిమా.
క్రైస్తవ మతానికి చెందిన స్టీఫెన్, హిందూ మతానికి చెందిన సీతారామయ్య కుటుంబాలు పక్కపక్కనే నివసిస్తుంటారు. వీరి కుటుంబాల మధ్య మంచి స్నేహం ఉంటుంది. వాళ్ళిద్దరి అబ్బాయిలు మోసెస్, బలరామయ్యలు కూడా అంతే స్నేహంగా మెలుగుతుంటారు. మోసెస్ తమ్ముడు రాబర్ట్, బలరామయ్య చెల్లెలు జానకి ఇద్దరూ ప్రేమలో పడతారు. కానీ కుటుంబాలు వీరిద్దరి ప్రేమను అంగీకరించకపోవడంతో దూరంగా వెళ్ళిపోయి పెళ్ళి చేసుకుంటారు. అప్పటి నుంచి రెండు కుటుంబాల మధ్య పచ్చగడ్డి వేస్తే భగ్గుమంటూ ఉంటుంది.
25 సంవత్సరాల తర్వాత చందు అనే వ్యక్తి గోపి అనే స్నేహితుడితోఈ పాటు ఆ ఊరు వచ్చి తను రాబర్ట్, జానకిల కొడుకునని అందరితో చెబుతాడు. వాళ్ళకి ఇల్లు ఇవ్వడానికి అందరూ భయపడితే నాదబ్రహ్మం అనే అతను మాత్రం పిలిచి తన ఇంట్లో ఉండమంటాడు. చందు నెమ్మదిగా ఇద్దరి కుటుంబాలతో పరిచయం పెంచుకుని అవకాశం వచ్చినప్పుడల్లా వాళ్ళని కలపడానికి ప్రయత్నిస్తుంటాడు. ఒకసారి స్టీఫెన్, సీతారామయ్య భార్యలిద్దరూ ఒకరికి తెలియకుండా ఒకరు చందు కోసం పెళ్ళి సంబంధం తెస్తారు. వాళ్ళిద్దరి బారినుంచి తప్పించుకోవడం కోసం చందు తనకి ఇదివరకే నిర్మలా మేరీ అనే అమ్మాయితో వివాహం అయిందని అబద్ధం చెబుతాడు. కానీ ఉన్నట్టుండి నిర్మలా మేరీ అనే పేరుతో ఒక అమ్మాయి ఇతని కోసం వచ్చి తానే అతని భార్య అని చెబుతుంది.
"పూవే ఉనక్కాగ" అనే తమిళ సినిమా ఈ సినిమాకి మాతృక. ఇందులో విజయ్ కథానాయకుడిగా నటిస్తే తెలుగులో జగపతి బాబు నటించాడు. విజయ్ పక్కన చార్లీ నటుడు స్నేహితుడిగా నటిస్తే తెలుగులో ఈ పాత్రలో సుధాకర్ నటించాడు. తెలుగు నేటివిటీకి అనుగుణంగా సినిమా కథలో చాలా మార్పులు చేశారు. ఇందులో భాగంగా సుధాకర్ పాత్రను బాగా అభివృద్ధి చేశారు. సినిమా విజయంలో సుధాకర్ పోషించిన గోపి పాత్ర ముఖ్యమైంది.